*Tämä artikkeli käsittelee lääketieteen professoria. Samannimisestä kirjailija-kirjastonhoitajaa kuvaa artikkeli Marja-Leena Mäkelä.*

**Marja-Leena (Marjukka) Mäkelä** (o.s. **Toivonen**, s. 1. huhtikuuta 1951 Lahti) on suomalainen yleislääketieteen erikoislääkäri (LKT) ja kliininen epidemiologi (M.Sc.), joka THL:n tutkimusprofessorina ollessaan arvioi terveydenhuollon menetelmiä ja edisti näyttöön pohjautuvia menetelmiä lääketieteessä. Hän jäi eläkkeelle THL:n tutkimusprofessuurista, mutta on jatkanut osa-aikainen Kööpenhaminan yliopiston professorina.

Mäkelä kirjoitti ylioppilaaksi vuonna 1969 Kannaksen lukiosta Lahdesta. Hän valmistui Helsingin yliopistosta lääkäriksi (LL 1976), yleislääketietieteen erikoislääkäriksi (1982) ja lääketieteen tohtoriksi (LKT 1990). Hänen englanninkielinen artikkeliväitöskirjatyönsä käsitteli kurkkukipupotilaiden tutkimista ja hoitoa perusterveydenhuollossa. Tutkimus oli otsikoitu *Management of sore-throat patients in primary care : a comparison of the rationality and cost-effectiveness of treatment decisions with three different detection methods for group A [beta]-haemolytic streptococci*. Post-doc vaiheessa hän opiskeli myös kliiniseksi epidemiologiksi (M.Sc.) Kanadan Hamiltonissa sijaitsevassa McMaster-yliopistossa. Oulun yliopiston yleislääketieteen dosentti vuodesta 1991 ja Helsingin yliopiston ruotsinkielisen opetuksen (allmän medicin) dosentti vuodesta 1992.

Työurallaan Mäkelä toimi Helsingin terveysviraston apulaishygieenikkona (1976–1978), Marian sairaalan sisätautiosaston apulaislääkärinä (1978–1981) ja Helsingin kaupungin terveyskeskuslääkärinä (1981–1993). Hän työskenteli apulaisopettajana Helsingin yliopistossa (1985–1991) ja Tampereen yliopistossa (1991) sekä kehittämispäällikkönä Stakesissa (1991–2000). Vuodesta 2000 Stakesin, sittemmin Terveyden ja hyvinvoinnin laitoksen tutkimusprofessori. Mäkelä oli Kööpenhaminan yliopiston (Inst. Allm. Med.) vieraileva professori vuosina 2000–2005, ja virkaa tekevä osa-aikainen professori (20 %) vuosina 2005–2007 sekä vakituinen osa-aikainen (20 %) professori vuodesta 2007.

Mäkelän tutkimus- ja keittämistyön kohteita ovat olleet muun muassa terveydenhuollon menetelmien arviointi, näyttöön perustuva terveydenhuolto, hoitosuositukset, ylähengitystieinfektiot ja laadunvalvonta.

Hänen saamiaan tunnustuksia ovat muun muassa Yleislääketieteen pohjoismainen tutkijapalkinto (2007), Pohjolan lääketieteen palkinto (2018) ja Helsingin yliopiston vuoden alumnin tunnustus (2019).

Lähteet
-------

1. 1 2 3 4 5 6  *Suomen lääkärit 2012*, Suomen Lääkäriliitto, 2013 (ISSN 2323-9492, viitattu 11 huhtikuuta 2021), s. 820View and modify data on Wikidata
2. 1 2 3 4 5  *Suomen professorit 1640–2007*, Professoriliitto, 2008 (ISBN 978-952-99281-1-8 ja 978-952-99281-2-5, viitattu 11 huhtikuuta 2021), s. 458View and modify data on Wikidata
3. 1 2  Pro­fessor Emer­ita Mar­jukka Mäkelä chosen as Alumna of the Year in 2019 at the Fac­ulty of Medicine  31.1.2019. Helsingin yliopisto, helsinki.fi. Viitattu 11.4.2021. (englanniksi)
4. ↑  Marjukka Mäkelä: Management of sore-throat patients in primary care : a comparison of the rationality and cost-effectiveness of treatment decisions with three different detection methods for group A [beta-haemolytic streptococci = (Kurkkukipupotilaiden tutkiminen ja hoito perusterveydenhuollossa) : (hoitopäätösten rationaalisuus ja kustannus-vaikuttavuussuhde: kolmen A-ryhmän [beta]-hemolyyttisen streptokokin osoittamismenetelmän vertailu)] (ISBN 952-90-2165-8; PhD thesis/ Univ. of Helsinki; julkaistu sarjassa Väitöskirjat / Helsingin yliopisto, yleislääketieteen ja perusterveydenhuollon laitos, ISSN 0788-2351; 0788-2351)  1990. Helsinki:  (teostiedot via Finna). Viitattu 11.4.2021. (suomeksi)
5. ↑  Emeritaprofessori Marjukka Mäkelälle lääketieteen Pohjola-palkinto *www.duodecim.fi*.  9.1.2018. Viitattu 11.4.2021.

Aiheesta muualla
----------------

* Marjukka Mäkelän Google Scholar -julkaisuprofiili (englanniksi) (scholar.google.com)
* Marjukka Mäkelä (englanniksi) (researchgate.net)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |
|  |
| Tieteilijät | 
* ORCID

 |
|  |
| Muut | 
* IdRef

 |

 |